Manasse vices abbatis agente, Hugo, comes Divionensis, veniens ad obitum, petiit se tumulari in atrio sancti Benigni: pro cujus requię animę et loco sepulturę, dedit Adalburgis comitissa uxor ejus, cum laude filiorum ipsius, Gibuini scilicet Catalaunensis episcopi, et Richardi, qui post eum hunc tenuit comitatum, et Hugonis Attoariorum comitis; predicta conjux ipsius dedit mansum I in Patriniaco villa, et quicquid ad ipsum mansum aspicit.